Indoneziyada Osiyo o‘yinlarining boks bo‘yicha final bahslari davom etmoqda. -64 kg vazn toifasida Iqboljon Xoldorov oltin medal uchun mo‘g‘ulistonlik Batarsuk Chinzorigga qarshi ringga chiqdi. U jangda to‘liq ustunlikka erishdi v 5:0 (29:28, 29:28, 30:27, 29:28, 30:27) hisobida g‘alaba qozonib, Osiyo o‘yinlari g‘olibiga aylandi. Uning oltin medali O‘zbekiston boks jamoasining uchinchi, delegatsiyaning 18-oltin medaliga aylandi. -69 kg vazn toifasida Bobousmon Baturov qozog‘istonlik Aslanbek Shimbergenovga qarshi, -75 kg vazn toifasida Isroil Madrimov Qozog‘istonning yana bir vakili Abilxan Amankulga qarshi jang qiladi.